Αλεσσάντρο Τούρκι

O **Αλεσσάντρο Τούρκι** (ιταλ. *Alessando Turchi*, 1578 – 22 Ιανουαρίου 1649) ήταν Ιταλός ζωγράφος του πρώιμου Μπαρόκ. Γεννήθηκε και δραστηριοποιήθηκε κυρίως στη Βερόνα και αργότερα στη ζωή του μετακόμισε στη Ρώμη. Είναι γνωστός και με το όνομα *Βερονέζε* ή το παρωνύμιο *L'Orbetto*. Το στυλ του έχει περιγραφεί ως απαλό και σαν του Καραβάτζιο ταυτόχρονα.

[thumb|right|«O Βάκχος και η Αριάδνη», έργο των ετών 1630-32. Διαστάσεις 114,5 Χ 147,5, Μουσείο Ερμιτάζ, προέρχεται από τη συλλογή της [Αικατερίνη Β΄ της Ρωσίας|Αικατερίνης Β΄ της Μεγάλης.]]
## Βιογραφία
Αρχικά μαθήτευσε στον Φελίτσε Ρίτσο (ιλ Μπρουζασόρτσι) στη Βερόνα. Από το 1603 εργαζόταν ως ανεξάρτητος ζωγράφος και το 1606-09 ο Τούρκι ζωγράφισε τα φύλλα του Οργάνου για την φιλαρμονική Ακαδημία της Βερόνα. Όταν ο Μπρουζασόρτσι απεβίωσε το 1605, ο Τούρκι και ο συνάδελφός του ζωγράφος Πασκουάλε Οττίνο συμπλήρωσαν μία σειρά καμβάδων του αποβιώσαντος δασκάλου τους. Το 1610 ολοκλήρωσε μία «Ανάληψη» για τον βωμό της εκκλησίας του Αγ. Λουκά στη Βερόνα. Το 1612 η Συντεχνία των Χρυσοχόων της Βερόνας παρήγγειλε στον Τούρκι έναν πίνακα βωμού, χαμένο σήμερα, με τη «Μαντόνα και Αγίους». Αφήνοντας τη σχολή του Ρίτσο, μετέβη στη Βενετία, όπου εργάστηκε για ένα διάστημα υπό τον Κάρλο Καλιάρι.

thumb|left|285px|«Η Άρτεμις και ο Ακταίων»
Το 1616 ταξίδεψε στη Ρώμη και συμμετείχε στη νωπογραφία «Συλλέγοντας το Μάννα» για τη διακόσμηση της Βασιλικής Αίθουσας του Παλάτσο ντελ Κουιρινάλε και ζωγράφισε έναν «Χριστό, Μαγδαληνή και Αγγέλους» για τον καρδινάλιο Σκιπίωνα Μποργκέζε. Σε συναγωνισμό με τον τον Aντρέα Σάκι και τον Πιέτρο ντα Κορντόνα ζωγράφισε μερικές εικόνες για τον εκκλησία της Σάντα Μαρία ντελλα Κοντσετσιόνε ντέι Καπουτσίνιστη Ρώμη. Το 1619 έστειλε έναν πίνακα βωμού των «Σαράντα Μαρτύρων» για το παρεκκλήσιο των Αθώων στον ναό του Αγ. Στεφάνου της Βερόνα για να κρεμαστεί δίπλα στα έργα του Πασκουάλε Οττίνο και του Μαρκαντόνιο Μπασσέττι. Επίσης ζωγράφισε μία «Φυγή στην Αίγυπτο» για την εκκλησία του Σαν Ρομουάλντο, μία «Αγία Οικογένεια» για την Σαν Λορέντσο ιν Λουτσίνα και έναν «Σαν Κάρλο Μπορρομέο» στη Σαν Σαλβατόρε ιν Λάουρο, όλες εκκλησίες της Ρώμης. Ασχολήθηκε πολύ με πίνακες δωματίου, οι οποίοι παριστούν ιστορικά θέματα, που συχνά ζωγράφιζε σε μαύρο μάρμαρο. Μεταξύ των μαθητών του είναι οι Τζιοβάννι Τσεσκίνι και Τζοβάννι Μπαττίστα Ρόσσι (ιλ Γκομπίνο), που εξασκούντο στη Βερόνα αντιγράφοντας έργα τού διδασκάλου του, που συχνά λαμβάνονται ως πρωτότυπα.

Για τον κόμη Τζαντζάκομο Τζούστι ζωγράφισε το 1620 την «Αλληγορία της Φήμης μεταξύ Ερμή και Αθηνάς Παλλάδος». Το 1621 εκτέλεσε για τον Γάλλο καρδινάλιο Φρανσουά ντε Σουρντίς την «Ανάσταση του Ιησού», που τώρα βρίσκεται στον καθεδρικό του Αγ. Ανδρέα στο Μπορντώ και έστειλε την «Προσκύνηση των Μάγων» στην οικογένεια Γκεραρντίνι στη Βερόνα. Το 1621 είχε ολοκληρώσει έναν πίνακα του «Σαν Κάρλο Μπορρομέο και  Μαντόνα εν Δόξη» για τον ναό Σαν Σαλβατόρε ιν Λάουρο στη Ρώμη. Έγγραφα από το 1629 δείχνουν, ότι ο Τούρκι πληρώθηκε 110 σκούδα για να ζωγραφίσει τον «Άγ. Αντώνιο της Πάντουα» για το Βίλα Φαρνέζε στην Καπραρόλα. Το 1632 μία απογραφή του Παλάτσο Ματτέι ντι Τζιόβε καταγράφει μία «Σάντα Μαρία και Μαρία Μαγδαληνή» και μία «Γυνή Σαμαρίτισσα» από τον Τούρκι.

thumb|right|200px|«Ο Δαβίδ με το κεφάλι του Γολιάθ»
Η αδελφή του παντρεύτηκε τον ζωγράφο Τζιατσίντο Τζιμινιάνι. Το 1623 ο Τούρκι νυμφεύθηκε τη Λουτσία Σαν Τζουλιάνο. Το 1637 με τη χορηγία του καρδιναλίου Φραντσέσκο Μπαρμπερίνι έγινε *πρίγκιπας* ή διευθυντής της Ακαδημίας του Αγ. Λουκά. Το 1638 εισήλθε στην παπική συντεχνία των καλλιτεχνών, τη λεγόμενη Ποντιφική Ακαδημία των Καλών Τεχνών και Γραμμάτων για τους δεξιοτέχνες στο Πάνθεον. Απεβίωσε στη Ρώμη 71 ετών.

## Πινακοθήκη

Alessandro Turchi 003.jpg|«Ο Χριστός και η μοιχός γυνή»
A Turchi Matrimonio místico de santa Catalina Louvre.jpg|«Ο μυστικός γάμος της Αγ. Αικατερίνης», Λούβρο
Alessandro Turchi 004.jpg|«Σαμψών και Δαλιδά» (;), Μουσείο Κούνστιστορισες
Alessandro Turchi - Saint Agatha Attended by Saint Peter and an Angel in Prison - Walters 37552.jpg|«Η Αγ. Αγάθη παρακολουθείται από τον Άγ. Πέτρο και έναν άγγελο στη φυλακή», Μουσείο Γουόλτερς Αρτ
Alessandro Turchi 002.jpg|«Όραμα του Χριστού για το Πάθος»
Alessandro Turchi - Death of Cleopatra.jpg|«Το τέλος της Κλεοπάτρας»


## Παραπομπές


## Πηγές
* Biography, see Alessandro Turchi 1578-1649 detto l'Orbetto.
* Bryan, Michael (1889). Walter Armstrong & Robert Edmund Graves (ed.). Dictionary of Painters and Engravers, Biographical and Critical (Volume II: L-Z). York St. #4, Covent Garden, London; Original from Fogg Library, Digitized May 18, 2007: George Bell and Sons. p. 591.

Κατηγορία:Ιταλοί ζωγράφοι του 16ου αιώνα
Κατηγορία:Ζωγράφοι του Μπαρόκ
Κατηγορία:Ιταλοί ζωγράφοι του 17ου αιώνα